CELEX: 32013D0705
Language: lt
Date: 1385683200000
Title: 2013/705/ES: 2013 m. lapkričio 29 d. Komisijos įgyvendinimo sprendimas, kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai gaidžių skiauterių ekstraktą kaip naują maisto sudedamąją dalį (pranešta dokumentu Nr. C(2013) 8319)

3.12.2013   
            
            
               LT
            
            
               Europos Sąjungos oficialusis leidinys
            
            
               L 322/39
            
         KOMISIJOS ĮGYVENDINIMO SPRENDIMAS
   2013 m. lapkričio 29 d.
   kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai gaidžių skiauterių ekstraktą kaip naują maisto sudedamąją dalį
   (pranešta dokumentu Nr. C(2013) 8319)
   (Tekstas autentiškas tik ispanų kalba)
   (2013/705/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2011 m. vasario 8 d. bendrovė Bioiberica S.A. Jungtinės Karalystės kompetentingoms institucijoms pateikė prašymą pateikti rinkai gaidžių skiauterių ekstraktą kaip naują maisto sudedamąją dalį;
            
         
               (2)
            
            
               2011 m. spalio 25 d. Jungtinės Karalystės kompetentinga maisto kontrolės tarnyba pateikė pirminio vertinimo ataskaitą. Ataskaitoje padaryta išvada, kad gaidžių skiauterių ekstraktas, skirtas naudoti kai kuriuose maisto produktuose pareiškėjo siūloma koncentracija, atitinka Reglamento (EB) Nr. 258/97 3 straipsnio 1 dalyje nustatytus kriterijus;
            
         
               (3)
            
            
               2011 m. lapkričio 10 d. Komisija pirminio vertinimo ataskaitą išsiuntė kitoms valstybėms narėms;
            
         
               (4)
            
            
               per 60 dienų laikotarpį, numatytą Reglamento (EB) Nr. 258/97 6 straipsnio 4 dalies antrame poskyryje, buvo pareikšti pagrįsti prieštaravimai. Visų pirma iškelti klausimai dėl produkto specifikacijų ir galimo alergeniškumo;
            
         
               (5)
            
            
               2012 m. gegužės 22 d. Komisija pasikonsultavo su Europos maisto saugos tarnyba (EFSA), prašydama jos atlikti papildomą gaidžių skiauterių ekstrakto, skirto naudoti kaip maisto sudedamoji dalis, vertinimą pagal Reglamentą (EB) Nr. 258/97;
            
         
               (6)
            
            
               2013 m. gegužės 31 d. Tarnyba priėmė mokslinę nuomonę dėl gaidžių skiauterių ekstrakto (2), kurioje padarė išvadą, kad jis yra saugus, jeigu naudojamas pagal siūlomas paskirtis ir laikantis pasiūlytų koncentracijos verčių;
            
         
               (7)
            
            
               mokslinė nuomonė suteikia pakankamą pagrindą nustatyti, kad gaidžių skiauterių ekstraktas, naudojamas pagal siūlomas paskirtis ir laikantis pasiūlytų koncentracijos verčių, atitinka Reglamento (EB) Nr. 258/97 3 straipsnio 1 dalyje nustatytus kriterijus;
            
         
               (8)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   I priede apibrėžtas ir nurodytas gaidžių skiauterių ekstraktas gali būti pateikiamas rinkai kaip nauja maisto sudedamoji dalis, jei ši nauja maisto sudedamoji dalis naudojama pagal II priede nurodytas paskirtis ir neviršijamos tame priede nustatytos didžiausios leidžiamosios koncentracijos vertės.
   2 straipsnis
   Ženklinant maisto produktus, kurių sudėtyje yra gaidžių skiauterių ekstrakto, kurį leidžiama naudoti šiuo sprendimu, rašomas jo pavadinimas „gaidžių skiauterių ekstraktas“ arba „gaidžiukų skiauterių ekstraktas“.
   3 straipsnis
   Šis sprendimas skirtas Bioiberica S.A., Plaça Francesc Macià, 7. 8B, 08029 Barcelona, Ispanija.
   
      Priimta Briuselyje 2013 m. lapkričio 29 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  EFSA leidinys, 2013 m.; 11(6):3260.
   
      I PRIEDAS
      
         GAIDŽIŲ SKIAUTERIŲ EKSTRAKTO SPECIFIKACIJA
      
      
         Apibrėžtis
      
      Gaidžių skiauterių ekstraktas gaunamas iš Gallus gallus, fermentinės hidrolizės būdu iš gaidžių skiauterių gaunamos medžiagos, toliau atliekant filtravimo, koncentravimo ir nusodinimo veiksmus. Pagrindinės sudedamosios gaidžių skiauterių ekstrakto dalys yra glikozaminopolisacharidai hialurono rūgštis, chondroitino sulfatas A ir dermatano sulfatas (chondroitino sulfatas B).
      
                  Hialurono rūgštis
               
               
                  60–80 %
               
            
                  Chondroitino sulfatas A
               
               
                  Ne daugiau kaip 5 %
               
            
                  Dermatano sulfatas (chondroitino sulfatas B)
               
               
                  Ne daugiau kaip 25 %
               
            
         Aprašymas
      
      Balti arba beveik balti higroskopiniai milteliai.
      
         Identifikacija
      
      
                  pH
               
               
                  5,0–8,5
               
            
         Grynumas
      
      
                  Chloridai
               
               
                  Ne daugiau kaip 1 %
               
            
                  Azotas
               
               
                  Ne daugiau kaip 8 %
               
            
                  Dalis, prarandama džiovinant (105 °C 6 valandas)
               
               
                  Ne daugiau kaip 10 %
               
            
                  Gyvsidabris
               
               
                  Ne daugiau kaip 0,1 mg/kg
               
            
                  Arsenas
               
               
                  Ne daugiau kaip 1 mg/kg
               
            
                  Kadmis
               
               
                  Ne daugiau kaip 1 mg/kg
               
            
                  Chromas
               
               
                  Ne daugiau kaip 10 mg/kg
               
            
                  Švinas
               
               
                  Ne daugiau kaip 0,5 mg/kg
               
            
         Mikrobiologinis kriterijus
      
      
                  Bendras gyvybingų aerobinių bakterijų skaičius
               
               
                  Ne daugiau kaip 102 ksv/g
               
            
                  
                     Escherichia coli
                  
               
               
                  Nėra 1 g
               
            
                  
                     Salmonella spp.
               
               
                  Nėra 1 g
               
            
                  
                     Staphylococcus aureus
                  
               
               
                  Nėra 1 g
               
            
                  
                     Pseudomonas aeruginosa
                  
               
               
                  Nėra 1 g
               
            
   
      II PRIEDAS
      
         Leidžiamos gaidžių skiauterių ekstrakto paskirtys
      
      
                  Maisto produktų kategorija
               
               
                  Didžiausia leidžiamoji koncentracija (mg/100 g arba mg/100 ml)
               
            
                  Pieno gėrimai
               
               
                  40
               
            
                  Fermentuoti pieno gėrimai
               
               
                  80
               
            
                  Jogurto produktai
               
               
                  65
               
            
                  
                     Fromage frais
                  
               
               
                  110